સપ્ટેમ્બર 2016માં યોજાયેલા રિયો પેરાલમ્પિકમાં ભારતની દીપા મલિકે સિલ્વર મેડલ જીતી ઇતિહાસ રચ્યો. તેમણે ગોળા ફેંક એફ-53 હરીફાઇમાં આ મેડલ જીત્યું. પેરાલ્મપિકમાં આ ભારતનું પહેલું મેડલ છે, જે જીતી દીપાએ એક ઉદાહરણ પૂરું પાડ્યું છે. દીપાને નાનપણમાં સ્પાઇનલ કૉર્ડમાં ટ્યૂમર થયું હતું, જેના કારણે તેમનો કમર નીચેનો આખો ભાગ લકવાગ્રસ્ત છે. આ કારણે તે ચાલી નથી શકતા, એવામાં ગોળા ફેંકની હરીફાઇમાં ઓલમ્પિકમાં મેડલ જીતી તેમણે અનેક લોકોને પ્રેરણા પૂરી પાડી છે. દીપા માત્ર ગોળા ફેંક જ નહીં, પરંતુ ભાલા ફેંક અને સ્વિમિંગની હરીફાઇમાં પણ ભાગ લઇ ચૂકી છે. તેમણે આંતરરાષ્ટ્રીય સ્વિમિંગ સ્પર્ધાઓમાં પણ ભાગ લીધો છે. દીપાએ ભાલા ફેંકમાં એશિયામાં રેકોર્ડ બનાવ્યો છે તો સાથે જ ગોળા ફેંક અને ચક્ર ફેંકમાં વિશ્વ ચેમ્પિયનશિપમાં પણ મેડલ મેળવ્યું છે. દીપા મલિક બે બાળકોના માતા છે.